У межах канферэнцыі адбылася аўтограф-сесія вядомага навукоўцы і грамадскага дзеяча, акадэміка Радзіма Гарэцкага, аўтара біяграфічнай ілюстраванай кнігі “Браты Гарэцкія (выдавецтва “Мэдысонт, Мінск, 2008), у якой апісаны жыццёвы шлях бацькі аўтара Гаўрылы і яго брата Максіма. Кніга ўтрымлівае ўнікальныя дакументы і сведчанні пра жыццё і дзейнасць гэтых выбітных дзеячаў беларускага нацыянальнага руху ХХ стагоддзя, здымкі з сямейнага і дзяржаўных архіваў, а таксама з архіваў сяброў.